Milan Vavro

Milan Vavro (* 21. september 1933, Bratislava – † 9. december 2011, Vyšné Hágy) bol slovenský maliar, grafik, portrétista, ilustrátor, karikaturista a dlhoročný redaktor humoristicko – satirického časopisu Roháč.

 Život 
 Štúdium 
Štúdium na Vyššej škole umeleckého priemyslu v Bratislave absolvoval v rokoch 1950 – 1954,
v rokoch 1982 – 1985 absolvoval nadstavbové štúdium na bratislavskej Filozofickej fakulte Univerzity Komenského.

 Kariéra 
Kariéru odštartoval v roku 1949 ako karikaturista v časopise Roháč, kde začal uverejňovať svoje práce, neskôr bol vedúcim výtvarného oddelenia, kresbami doň prispieval 41 rokov.
Venoval sa aj animovanému filmu (Valibuk, Ceruzkine príhody a iné), plagátu a voľnej maľbe. V 90. rokoch krátko pôsobil ako kreatívny riaditeľ štúdia animovanej tvorby v Luxembursku.

Posledné roky svojho života trávil vo Viničnom pri Bratislave, kde mal aj svoj ateliér.

 Ocenenia 
 1967 – cena Zväzu slovenských výtvarných umelcov za najlepší plagát roka 
 1974 – udelená cena Grand Prix za plagát v Argentíne 
 1983 – udelená zlatá medaila za karikatúru v Moskve 
 1984 – čestné uznanie ZNZ Bratislava
 1985 – ocenený Zlatým ostňom za karikatúru v Novom Meste nad Váhom
 1985 – cena Grand Prix za karikatúru udelená v Juhoslávii
 1988 – cena ministra kultúry SSR, Čestné uznanie za karikatúru ZNZ Praha a Plaketu za karikatúru v Brazílii
 1989 – cena Grand Prix a Cena Júliusa Fučíka za karikatúru ZNZ Praha  
 1992 – udelená Cena Ankara v Turecku
 1998 – ocenený Poctou ministra kultúry

 Referencie 

 Externé odkazy 
 Diela autora v zbierkach slovenských galérií
 Karikaturista Milan Vavro zomrel pred piatimi rokmi


Kategória:Slovenskí karikaturisti
Kategória:Slovenskí ilustrátori
Kategória:Slovenskí grafici
Kategória:Osobnosti z Bratislavy
Kategória:Absolventi Filozofickej fakulty Univerzity Komenského v Bratislave